Välismaaga Sõpruse ja Kultuurisidemete Arendamise Eesti Ühing

Välismaaga Sõpruse ja Kultuurisidemete Arendamise Eesti Ühing (lühend VSKAEÜ) oli 23. detsembril 1958 asutatud organisatsioon. 

Selle eelkäijaks oli 6. novembril 1956 asutatud Välismaaga Kultuurisidemete Arendamise Ühingu (vene keeles Всесоюзное общество культурной связи с заграницей, lühend VOKS) Eesti osakond. Informatsioon Eesti sõprusühingu tegevuse kohta. Tallinn 1983, lk 16.Aigi Rahi-Tamm, 1960. aasta laulupidu Kodu- ja Välis-Eesti lähendaja ja lõhestajana, Keel ja Kirjandus, 2023 nr 1-2 

Ühing allus EKP Keskkomitee informatsiooni ja välissidemete sektorile, 1971. aastast välissidemete osakonnale. Eestimaa Kommunistliku Partei Keskkomitee organisatsiooniline struktuur 1940–1991. Tallinn 2002, lk 249. 
VSKAEÜ kuulus Välismaaga Sõpruse ja Kultuurisidemete Arendamise Nõukogude Ühingute Liitu (vene keeles Союз советских обществ дружбы и культурной связи с зарубежными странами, lühed SSOD)Välismaaga Sõpruse ja Kultuurisidemete Arendamise Eesti Ühingu põhikiri. Tallinn, november 1966, lk 1.. 

VSKAEÜ tegutses kuni 1980. aastani Eesti NSV Ülemnõukogu Presiidiumi hoones Kadriorus, seejärel koliti Olevimägi 12 asunud majja. Luule Sirp (koost.). Mälestuskilde Eesti Sõprusühingust. Tallinn 1990.

1983. aastal  Eesti NSV Ministrite Nõukogu ja Eesti NSV Ametiühingute Nõukogu autasustas aukirjaga, "Kauaaegse viljaka töö eest rahvastevahelise sõpruse arendamisel ja tugevdamisel" Välismaaga Sõpruse ja Kultuurisidemete Arendamise Eesti Ühingu järgmisi aktiviste ja töötajaid: Lauristin, Olga Antoni t., Välismaaga Sõpruse ja Kultuurisidemete Arendamise Eesti Ühingu juhatuse liiget; Mikenberg, Ralf Bernhardi p, Välismaaga Sõpruse ja Kultuurisidemete Arendamise Eesti Ühingu juhatuse liiget; Reinsoo, Kusta Priidu p., Välismaaga Sõpruse ja Kultuurisidemete Arendamise Eesti Ühingu juhatuse presiidiumi liiget; Siгp, Luule Mihkli t., Välismaaga Sõpruse ja Kultuurisidemete Arendamise Eesti Ühingu vanemreferenti ja Viies, Raoul Antoni p., Välismaaga Sõpruse ja Kultuurisidemete Arendamise Eesti Ühingu juhatuse presiidiumi liigetEESTI NÕUKOGUDE SOTSIALISTLIKU VABARIIGI ÜLEMNÕUKOGU JA VALITSUSE TEATAJA, 1983, 44, 526.

Ühing reorganiseeriti 1990. aastal Eesti Välisühingute Assotsiatsiooniks. Riigiarhiivi fondide teatmik, II osa, 1940–1997. Koostaja Liivi Uuet. Tartu 2001, lk 283.

 Tegevus 
VSKAEÜ tegeles sõprussidemete loomise ja arendamisega analoogsete ühingutega nii idabloki riikides kui väljaspool seda. Selleks tegutsesid VSKAEÜ juures erinevate üleliiduliste sõprusühingute osakonnad:

Ühingu „NSVL-Soome“ Eesti osakond (asutatud 1958)
Ühingu „NSVL-Rootsi“ Eesti osakond (1959)
Nõukogude-Ungari Sõprusühingu Eesti osakond (1960)
Nõukogude-Tšehhoslovakkia Sõprusühingu Eesti osakond (1961)
Saksa DV-ga Sõpruse Arendamise Nõukogude Ühingu Eesti osakond (1965)
Ühingu „NSVL-Jaapan“ Tallinna osakond (1973)
Nõukogude-Poola Sõprusühingu Eesti osakond (1975)
Üleliidulise Esperantistide Assotsiatsiooni Eesti osakond (1980)
Ühingu „NSVL-Prantsusmaa“ Eesti osakond (1980)
Ühingu „NSVL-Itaalia“ Tallinna osakond (1983)
Ühingu „NSVL-Saksamaa LV“ Tallinna osakond (1983)
Nõukogude-Kuuba Sõprusühingu Eesti osakond (1986). Lisa Välismaaga Sõpruse ja Kultuurisidemete Arendamise Eesti Ühingu V konverentsi aruandele – 20. detsembril 1986. a. Tallinn 1986, lk 12–14. 

Veel tegutsesid VSKAEÜ juures Naistesektsioon ja Sõpruslinnade komisjon. Lisa V konverentsi aruandele, lk 15.

Koos Väliseestlastega Kultuurisidemete Arendamise Ühinguga andis VSKAEÜ välja ajalehte Kodumaa. EE 12. köide, 2003, lk 698.

VSKAEÜ ja selle juures tegutsenud sõprusühingud tegelesid ka väliskülaliste vastuvõtuga ning tegid seejuures koostööd Inturistiga.

 Esimehed 
Olga Lauristin (1958–1961)
Raoul Viies (1961–1971)
Johannes Undusk (1971–1979)
Arnold Meri (1979–1989)
Andres Aarma (1989–1990)

 Vaata ka 
Inturist
Väliseestlastega Kultuurisidemete Arendamise Ühing

 Viited 

 Kirjandus 
 "Mälestuskilde Eesti Sõprusühingust", Olion 1990, ISBN9789949057146

Kategooria:Eesti NSV organisatsioonid
Kategooria:Eesti NSV poliitika